**Pohjois-Karjalan elinikäisen ohjauksen yhteistyöryhmä**

**Aika:** 8.6.2018 klo 8.30 - 11.00

**Paikka:** ELY-keskus, nh Koli-Puso, Kauppakatu 40 B, Joensuu

**Läsnä:** Leena Penttinen () Sirja Möttönen ()

 Kirsi Vallius-Leinonen (x) Outi Suorsa ()

 Mervi Lätti (x) Mervi Kurula ()

 Eine Paldan (x) Anu Häikiö ()

 Sirpa Kostamo () Lauri Lehikoinen (x)

 Jari Laukkanen (x) Liisa Pietarinen ()

 Mervi Holopainen () Heli Piipponen (x)

 Mirja Kuiri (x) Mervi Penttinen ()

 Anu Huotari () Heli Pesonen ()

 Marika Myllynen () Vuokko Palkovaara (x)

 Tiina Juurela (x) Jatta Herranen ()

 Arja Pöntinen-Heinonen (x) Erja Nevalainen ()

 Paula Timonen () Terhi Harviala ()

 Maarita Mannelin ()

 Reijo Vesakoivu, puh.joht. (x)

 Paula Hiltunen, sihteeri (x)

 Heidi Luukkainen Mervi Holopaisen sijaisena

 Mari Suhonen, tekninen sihteeri

1. **Kokouksen avaus ja edellisen kokouksen muistio**

Reijo avasi kokouksen ja toivotti osallistujat tervetulleiksi. Paula kertasi edellisen kokouksen muistiosta keskeisimmät asiat. Ehdotettua koostetta ohjauksen hankkeista ei ole vielä tehty, todettiin, että pitää ensin pohtia tarkoin tietojen kokoamis- ja päivitysvastuu sekä käyttötarve. Tähän voitaneen palata syksyllä tarkemmin.

1. **Ryhmän jäsenten ajankohtaiset kuulumiset**

Käytiin keskustelukierros, jossa jokainen osallistuja kertoi oman organisaation/hallinnonalan/verkoston keskeisimmät siirtymävaiheisiin liittyvät kuulumiset:

Heidi Luukkainen: kansanopistojen toimintakentällä ei ole vireillä rakenteellisia tai hallinnollisia muutoksia. Maahanmuuttajien koulutus muodostaa merkittävän osan toiminnasta mutta myös kaikki muu kansanopistojen toiminta on yleensäkin työhön ohjaamista. Kiteen kansanopisto on hakenut maahanmuuttajien palveluihin kohdistuvaa hanketta, jonka tarkoituksena on nopeuttaa maahanmuuttajien siirtymiä työhön ja koulutukseen.

Kirsi Vallius-Leinonen: yliopistojen opiskelijavalinnan perusteet uudistuvat 2020,
tarkemmista valintaperusteista ilmoitetaan vuoden 2019 lopussa. UEF:ssä uusien opiskelijoiden orientaatio on uusittu massaluentojen sijaan toimintaan tiedekunnissa. Käynnistynyt valtakunnallinen työelämäpedagogiikan hanke, jossa tarjotaan työelämävalmiuksia, uraohjauksen tarvearvioinnin työkalu ja tietopaketti opettajille. Lisäksi kaikkiin laitoksiin nimetään työelämätiimi.

Eine Paldan: ammatillisen koulutuksen reformi ja ops-uudistus vaikuttaa mm. henkilöstön työnjakoihin; opettajat, opinto-ohjaajat, uraohjaajat. Urasuunnitelma on tehtävä kaikille, uusi työnhaun Tiitus- mobiilijärjestelmä on tulossa käyttöön. Opiskelijoille järjestetään työelämä- ja jatko-opintopäiviä ja pestuutapahtumia. Aikuisten opinnoissa mukana nyt myös yhteisiä opintoja ja samat näytöt kuin nuorilla.

Lauri Lehikoinen: Lieksassa tänä vuonna poikkeuksellisen vähän lukioon hakevia, syitä selvitettävä, onko uusi trendi vai yhden ikäluokan ilmiö. Korkeakoulujen valintaperusteuudistus haastaa lukion ohjausta voimakkaasti. Uudella valmisteilla olevalla lukiolailla uudistettaisiin lukiokoulutuksen rakennetta, edistettäisiin lukiokoulutuksen järjestäjien keskinäistä ja korkeakoulujen ja työelämän kanssa tehtävää yhteistyötä. Lukioille tulisi myös jälkiohjausvelvoite, ongelmana se, että tarvittavat työkalut puuttuvat ainakin vielä. Lukioissa huomioitaisiin myös erityisen tuen tarve.

Jari Laukkanen: yhteishaun valintatulokset tulossa 14.6. Opo soittaa ja kutsuu keskusteluun ilman paikkaa jääneet huoltajineen. Ohjaus on pääosin järkevästi resursoitu mutta käytännössä ohjauksen määrä ei ole riittävä, ongelmana ymmärrys opon roolista ja tehtävistä esim. uusissa yhtenäiskouluissa. Peruskoulujen ohjauksessa olisi hyvä huomioida lukioon menevien jatkopolut esim. ainevalintoja tehtäessä.

Vuokko Palkovaara: Pääpaino työhönvalmennuksessa mutta koulutusohjaus kulkee myös koko ajan rinnalla. Yhdistys on parhaillaan hakemassa ESR-rahoitusta Tarmo-hankkeelle, jossa yhdistyisivät nykyiset Kumina, Kaiku ja Kajokeskus-hankkeet.

Mirja Kuiri: TE-palvelujen uudistusta valmistellaan ja lakien käsittelyä odotetaan. Muiden palvelurakenne muutosten ohella huoli on psykologien asemasta, koska valmistelussa olevat lait eivät tunnista psykologityötä TE-hallinnossa, myös psykoterapiapalvelujen sijoittuminen uusissa palveluissa näyttä epäselvältä. TE-hallinnon psykologipalveluissa keskitytään pääasiassa lyhytinterventioihin ja pääpaino on niissä tilanteissa, joissa asiakkaan prosessi ei syystä tai toisesta etene.

Mervi Lätti: Opiskelijatyytyväisyyden tulokset ovat edelleen hyvät. Rahoituspohjan muutos ammattikorkeakouluissa huomioi työhön siirtymisen nopeuttamisen ja tähän liittyy myös työn opinnollistaminen. Perustettu sparrausryhmiä tukea tarvitseville opiskelijoille ja kokemukset näistä ryhmistä ovat hyviä. Lisätty työnhakutaitojen opetusta ja yrittäjyyspolku; yrittäjyysakatemiassa 20 opiskelijaa. Lukiolaisille on tarjolla tutustumiskursseja, tutustumispäiviä ja väyläopinnot.

Tiina Juurela: AIVOn toiminta jatkuu entiseen tapaan eli aikuiskoulutusmahdollisuuksia esitellään oppilaitosten välisenä yhteistyönä erilaisissa tapahtumissa. Yliopiston opiskelijavalintoja uudistettaessa kehitellään myös ns. toinen reitti yliopistoon – avoimen opintojen kautta. Lukio yhteistyö käynnistynyt Kuopiossa, tulossa myös Joensuuhun; avoimen opintoja jo lukioaikana.

Arja Pöntinen-Heinonen: huolenaiheena on pula sosiaalityöntekijöistä, koska nuoria työntekijöitä lähtee pois. Toisaalta huolena on ne nuoret, jotka eivät ole kiinnittyneet mihinkään, yleisimmin sosiaalisten pelkojen vuoksi. Näissä tapauksissa on tarvetta yksilöohjaukselle. Miten palvelut järjestetään jatkossa, onko ohjaus kaupallistumassa?

Heli Piipponen: työelämäintegraatio vahvistuu kansanopistoissa.

1. **Maahanmuuttajien palvelut koulutus- ja työelämäsiirtymissä**

Reijo esitti taustatietoja ulkomaalaisten määristä, statuksesta ja ikärakenteesta. Esitys liitteenä. Suomen ikääntyvä väestörakenne saa lisää nuoria maahanmuuttajista, myös Suomessa opiskelevat nähtävät mahdollisuutena.

Joensuun maahanmuuttajapalveluista Hanna Kärkkäinen esitteli toiminnan vastuita, tilastotietoja, ohjauksessa huomioon otettavaa ja tulevaisuuden painopisteitä ja haasteita. Esitys liitteenä.

Lisäksi Mirja Kuiri kertoi kotouttamisesta sekä vieraskielisistä psykologipalveluista. Tärkää on myös huomioida erilaiset oppimisvaikeudet ja traumat. Vuokko Palkovaara nosti myös esille taustojen selvittämisen maahanmuuttujien/pakolaisten ohjauksessa ja tässä yhteydessä puhuttiin myös verkostoyhteistyön tärkeydestä. Hankkeessa kehitetään työelämälähtöistä suomen kielen opiskelua. Mervi Lätti kertoi Simhe-hankeesta, jossa kehitetään valtakunnallisesti maahanmuuttajien ohjausta korkea-asteelle.

1. **Syksyn ajankohtaisseminaarin järjestäminen**

Ajankohtaisia teemoja pohdittiin jo edellisessä kokouksessa, näistä on nyt ehdotettu nostettavaksi esille, millaisia mielenterveyspalveluja on tarjolla nuorille, miten toimii oppilaitos/sote yhteistyö, mitä tarjoaa Ohjaamoiden psykososiaalinen tuki ja mitä Kelan kuntoutuspalvelut. Aihepiiri on laaja ja sitä on syytä rajata ja harkita, mikä on olennaista kertoa puolen päivän mittaisessa tilaisuudessa TNO-palveluissa työskentelevissä. Tilaisuuden valmistelusta vastaa tiimi Mari Suhonen, Anu Huotari ja Arja Pöntinen-Heinonen.

1. **Muut asiat**

Paula kertoi, että KARVIssa etenee ohjauksen laadun arviointi ja nyt on vuorossa arviointivälineiden laadinta. Aineistonkeruut toteutetaan ositetusti siten, että alkusyksystä lähetetään kysely alueellisille ELO-ryhmille ja toteutetaan kansallisen tason toimijoiden haastatteluja. Loppusyksystä ja alkuvuodesta kerätään tietoa perusopetuksen ja toisen asteen koulutuksen järjestäjiltä sekä toisella asteella aloittaneilta opiskelijoilta. Tietoa kerätään myös valmentavissa ja valmistavissa koulutuksissa olevilta. Kevään 2019 aikana kerätään lisäksi tietoa työvoimahallinnosta ja nuorisotoimilta.

Toisessa vaiheessa syksy 2019 – alkuvuosi 2020 arvioinnin kohteena on toisen asteen jälkeiset siirtymät, jolloin kerätään tähän liittyvää tietoa koulutuksen järjestäjiltä, korkeakouluilta ja opiskelijoilta.

 Syksyllä on siis tulossa asiaan liittyvä kysely ELO-ryhmille, joilta toivotaan ryhmävastauksia. Tähän asiaan palataan ja siitä tiedotetaan heti, kun tarkempia tietoja ja toimeksianto on saatu.

1. **Seuraava kokous**

Seuraava kokous pidetään perjantaina 5.10.2018 klo 8.30-11.00 ELY-keskuksessa. Erillisteema tarkentuu myöhemmin; maakunta- ja kasvupalvelujenuudistuksen tilanne ja/tai koulutukset ohjausosaamisen kehittämiseksi. Samalla Reijo ilmoitti, että Paulan jäädessä syksyllä eläkkeelle ELO-tehtävien koordinointia ELY-keskuksessa jatkaa työvoimapalveluasiantuntija Mari Suhonen.

Muistion laati

Paula Hiltunen/Mari Suhonen